Βαγγέλης Ζιάγκος

Ο Βαγγέλης Ζιάγκος (Ιωάννινα, 14 Μαρτίου 1976) είναι Έλληνας προπονητής και παλαίμαχος καλαθοσφαιριστής. Αυτή την στιγμή προπονεί την ομάδα του ΑΟ Μυκόνου.

 Προπονητική σταδιοδρομία 
Ξεκίνησε την προπονητική του σταδιοδρομία ήδη από το 2ο έτος των σπουδών του στο Τ.Ε.Φ.Α.Α Αθηνών το 1995, από τα Τμήματα Υποδομής της Α.Ε.Κ., αρχικά στα προαγωνιστικά τμήματα και στις Ακαδημίες, όπου διετέλεσε για δύο χρόνια Τεχνικός Διευθυντής και ακολούθως στα τμήματα Παίδων και Εφήβων.«Να γίνει ο Ζιάγκος… Φέργκιουσον» , συνέντευξη του Ευάγγελου Δερμανούτσου στον ιστότοπο AekArena.gr, 1 Ιουνίου 2014. Στο τελευταίο ήταν βοηθός του Νίκου Δημητρίου όταν η ομάδα κατέκτησε το Πανελλήνιο Πρωτάθλημα Εφήβων το 2003, ενώ αργότερα ανέλαβε το τμήμα ως πρώτος προπονητής.«Πρωταθλητές Ελλάδος Εφήβων» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Την προώθησή του στην ανδρική ομάδα εισηγήθηκε ο έφορος της ομάδας, Ευάγγελος Δερμανούτσος. Εκεί εργάστηκε τη σεζόν 2009-10 ως συνεργάτης του Κώστα Φλεβαράκη. Συνεργάστηκε συνολικά με τέσσερις προπονητές της Α.Ε.Κ., τον Κώστα Φλεβαράκη, τον Αργύρη Πεδουλάκη, το Μηνά Γκέκο και τον Άγγελο Κορωνιό.«Το «παραμύθι» Ζιάγκου, δεν θέλει να τελειώσει…», Εφημερίδα «Ώρα των Σπορ», 25 Δεκεμβρίου 2013.

Παράλληλα, εργάστηκε για 10 μήνες ως πρώτος προπονητής του Ικάρου Νέας Σμύρνης μέχρι την παραίτησή του το Δεκέμβριο του 2011.«Ο Βαγγέλης Ζιάγκος αποτελεί παρελθόν από τους «κόκκινους»!», αναδημοσίεση Δελτίου Τύπου του συλλόγου στον ιστότοπο Athlisi.com, 20 Δεκεμβρίου 2011. Από τη θέση αυτή βοήθησε το σύλλογο να πετύχει άνοδο στην Α' Κατηγορία Ε.Σ.ΚΑ.Ν.Α.

Ανέλαβε την τεχνική ηγεσία της Α.Ε.Κ. στις 2 Αυγούστου 2012, όταν το διοικητικό δίδυμο Κοτσάτος-Αλεξίου ανακοίνωσε τη συμμετοχή της ομάδας στη Β' Εθνική, προκειμένου να απαλλαχθεί από οικονομικές οφειλές.«Ζιάγκος, Ντικούδης και Καράμπουλας μίλησαν για την Α.Ε.Κ.», άρθρο στον ιστότοπο Gazzetta.gr, 7 Μαΐου 2014.«Ανέλαβε την Α.Ε.Κ. ο Ζιάγκος», άρθρο στον ιστότοπο του NovaΣΠΟΡ FM, 2 Αυγούστου 2012. Την περίοδο 2012-13, ο σύλλογος τερμάτισε στην 3η θέση του τελικού βαθμολογικού πίνακα κερδίζοντας την άνοδο στην Α2 Κατηγορία,«Βαθμολογίες Πρωταθλημάτων» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. ενώ την ίδια χρονιά ως προπονητής στην Ένωση Νέας Περάμου, κατέκτησε και το Πρωτάθλημα Β' ΕΣΚΑΝΑ. Την επόμενη χρονιά, αναδείχθηκε με την Πρωταθλητής με την ΑΕΚ στην Α2 Κατηγορία, επιστρέφοντας στην Α1 Εθνική (Basket League) μετά από απουσία τριών ετών.«Πρωταθλητής Α2 Εθνικής Κατηγορίας Ανδρών» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Επέστρεψε… όπως έπρεπε η Α.Ε.Κ.!», άρθρο στον ιστότοπο του NovaΣΠΟΡ FM, 10 Μαΐου 2014.

Σε ψηφοφορία που διεξήχθη ανάμεσα στους προπονητές της κατηγορίας για λογαριασμό του Infobasket.gr, ο Ζιάγκος αναδείχθηκε «Προπονητής της Χρονιάς».«Infobasket A2 Awards (2014)», άρθρο στον ιστότοπο InfoBasket.gr, 26 Μαΐου 2014. Στις αρχές του καλοκαιριού του 2014 ανανέωσε το συμβόλαιό του με τον αθηναϊκό σύλλογο,«Και στην Α1 με Ζιάγκο η Α.Ε.Κ.», άρθρο στον ιστότοπο του NovaΣΠΟΡ FM, 6 Μαΐου 2014. ωστόσο τον Αύγουστο δημοσιοποίησε την απόφασή του να αποχωρήσει από την Α.Ε.Κ., αφήνοντας αιχμές για τους χειρισμούς της διοικούσας επιτροπής σχετικά με την καταβολή οφειλομένων προς το πρόσωπό του.«Φεύγω από την Α.Ε.Κ. μετά από 18 χρόνια τιμής και περηφάνιας», άρθρο στον ιστότοπο του NovaΣΠΟΡ FM, 6 Αυγούστου 2014.

Εν τέλει οι δύο πλευρές βρήκαν σημείο προσέγγισης και ο προπονητής συνέχισε στον πάγκο της Α.Ε.Κ. και το φθινόπωρο του 2014 στα πλαίσια της Α1 Εθνικής. Στο πρώτο δεκαήμερο του Νοεμβρίου αποφασίστηκε η οριστική διακοπή του συμβολαίου τους, έπειτα από 19 χρόνια, με την επίσημη ανακοίνωση της Κ.Α.Ε. να αφήνει παράθυρο για μελλοντική συνεργασία.«Τέλος από την Α.Ε.Κ. ο Ζιάγκος!», άρθρο στον ιστότοπο του NovaΣΠΟΡ FM, 10 Νοεμβρίου 2014.«Παρελθόν και οριστικά από τον πάγκο της Α.Ε.Κ. ο Ζιάγκος», άρθρο στον ιστότοπο In.gr, 10 Νοεμβρίου 2014.

Τη σεζόν 2015-16, αναλαμβάνει χρέη πρώτου προπονητή στον Πανιώνιο ΓΣΣ με τον οποίο κατακτά το Πρωτάθλημα της Β΄ Εθνικής Κατηγορίας. Κατά τη διάρκεια του ίδιου έτους, στη συνεργασία του με το ACS Athens, κατακτά το Ευρωπαϊκό Σχολικό Πρωτάθλημα (ISST) με την ομάδα του λυκείου τους (2016). 

Την επόμενη χρονιά, αποφασίζει να μετακομίσει στο εξωτερικό και στη λιβανέζικη πρωταθλήτρια Αλ Ριάντι, με την οποία ως βοηθός κατέκτησε το Πρωτάθλημα Λιβάνου, αλλά και το Τσάμπιονς Καπ Ασίας 2017.

Τη σεζόν 2017-18, ανέλαβε ξανά τον Πανιώνιο στην Α1, όπου από τη θέση του πρώτου προπονητή βοήθησε την ομάδα να πετύχει τον στόχο της παραμονής στην Α1.

Τη σεζόν 2018-19, προσλήφθηκε ως προπονητής του Ρεθύμνου της Basket League.

Το καλοκαίρι του 2024 υπέγραψε με τον ΑΟ Μυκόνου τον οποίο προπονεί μέχρι και σήμερα. Στην πρώτη του σεζόν στην ομάδα (2024-25), κατέκτησε το πρωτάθλημα της Elite League (Α2).

 Προσωπική ζωή 
Είναι απόφοιτος του ΤΕΦΑΑ Αθηνών το 1999 και κάτοχος Master (MSc) Προπονητικής στο Πρόγραμμα Μεταπτυχιακών Σπουδών «Βιολογία της Άσκησης» του ίδιου τμήματος (2001).

Η καταγωγή του είναι από την Παραμυθιά Θεσπρωτίας.

Ως αθλητής αγωνίστηκε στον Α.Ο. Άτταλος Νέας Φιλαδέλφειας.

 Παραπομπές 

Κατηγορία:Έλληνες προπονητές καλαθοσφαίρισης
Κατηγορία:Προπονητές καλαθοσφαίρισης ΑΕΚ
Κατηγορία:Προπονητές καλαθοσφαίρισης Ικάρου Νέας Σμύρνης
Κατηγορία:Προπονητές καλαθοσφαίρισης Δόξας Λευκάδας
Κατηγορία:Προπονητές καλαθοσφαίρισης Πανιωνίου
Κατηγορία:Προπονητές καλαθοσφαίρισης Ρεθύμνου
Κατηγορία:Προπονητές καλαθοσφαίρισης ΑΠΟΕΛ
Κατηγορία:Προπονητές καλαθοσφαίρισης Ηρακλή Θεσσαλονίκης
Κατηγορία:Προπονητές καλαθοσφαίρισης Α.Ο. Μυκόνου